

URDHËR
Nr. 321, datë 26.3.2026

PËR DISA SHTESA DHE NDRYSHIME NË URDHRIN NR. 113, DATË 15.3.2022, “PËR MIRATIMIN E RREGULLORES PËR MASAT MBROJTËSE KUNDËR DËMTUESVE TË BIMËVE”, I NDRYSHUAR

Në zbatim të nenit 102, pika 4 të Kushtetutës të Republikës së Shqipërisë, të pikës 3, të nenit 14, të ligjit nr. 105/2016, “Për mbrojtjen e bimëve”, të ndryshuar, 

URDHËROJ:

[bookmark: _GoBack]Në rregulloren “Për masat mbrojtëse kundër dëmtuesve të bimëve”, miratuar me urdhrin nr. 113, datë 15.3.2022, bëhen shtesat dhe ndryshimet e mëposhtme:
1. Në nenin 2, pas shkronjës “p” shtohen shkronjat “q” dhe “r” me këtë përmbajtje:
“q) “Mostër” është një pjesë ose sasi e vogël e bimëve, produkteve bimore dhe objekteve të tjera që përfaqëson të gjithë sasinë e bimëve, produkteve bimore dhe objekteve të tjera nga është marrë, dhe përdoret për testim;
r) “Polen” është pjesë bimore, e destinuar për mbjellje.”.
2. Pas kreut VIII shtohet kreu IX, me përmbajtjen si vijon:

“KREU IX
KËRKESAT SPECIFIKE PËR IMPORTIN DHE LËVIZJEN BRENDA TERRITORIT TË VENDIT I BIMËVE TË SPECIFIKUARA DHE PËRJASHTIMET

Neni 24
Masat specifike për hyrjen brenda territorit të Republikës së Shqipërisë të prerjeve të parrënjosura për mbjellje të Calibrachoa spp., Petunia spp. dhe hibrideve të tyre, me origjinë nga Guatemala

1. Përkufizimet e mëposhtme zbatohen vetëm për qëllimet e këtij neni:
a) “Dëmtues i specifikuar” është Bactericera cockerelli (Šulc.), Bemisia tabaci Genn., Chloridea virescens Fabricius, Eotetranychus lewisi (McGregor), Epitrix cucumeris (Harris), Epitrix subcrinita (Lec.), Helicoverpa zea (Boddie), Liriomyza huidobrensis (Blanchard), Liriomyza sativae Blanchard, Liriomyza trifolii (Burgess), Pepper golden mosaic virus, Pepper huasteco yellow vein virus, Ralstonia pseudosolanacearum Safni et al., Ralstonia solanacearum (Smith) Yabuuchi et al. Emend. Safni et al., Spodoptera ornithogalli Guenée, Squash leaf curl virus dhe Tomato severe leaf curl virus;
b) “Bimë të specifikuara” janë prerje të parrënjosura të destinuara për mbjellje të llojeve Calibrachoa spp., Petunia spp. dhe hibrideve të tyre, të rritura në Guatemala dhe të prejardhura drejtpërdrejt nga bimë mëmë të importuara nga Bashkimi Evropian.
[bookmark: _Hlk223082521]2. Përjashtimisht nga rreshti nr. 18, i aneksit VI të kësaj rregulloreje, lejohet hyrja brenda territorit të Shqipërisë të bimëve të specifikuara të këtij neni, me kusht që të përmbushen kërkesat e përcaktuara në pikën 3 të këtij neni.
3. Kërkesat për hyrjen dhe lëvizjen brenda territorit të vendit të bimëve të specifikuara sipas këtij neni, janë si më poshtë:
3.1 Bimët e specifikuara të këtij neni hyjnë brenda territorit të vendit vetëm nëse plotësohen të gjitha kërkesat e mëposhtme:
a) Përpara fillimit të tregtisë, SPMB-ja në ministri është informuar me shkrim nga Organizata Kombëtare për Mbrojtjen e Bimëve, këtu e në vijim NPPO-ja e Guatemalës për listën që i ka dorëzuar Komisionit të BE-së, të masave që do ndërmerren për të siguruar përmbushjen e kërkesave të përcaktuara në pikën 1, të aneksit XIX bashkëlidhur kësaj rregulloreje;
b) SPMB-ja në ministri, deri më 31 dhjetor të çdo viti, është informuar me shkrim nga NPPO-ja e Guatemalës për listën që i ka dorëzuar Komisionit të BE-së me vendndodhjet e prodhimit, me kodet përkatëse të gjurmueshmërisë, që janë miratuar për të eksportuar bimët e specifikuara drejt Bashkimit Evropian për vitin kalendarik pasardhës dhe për çdo ndryshim në atë listë;
c) SPMB-ja në ministri deri më 31 mars të çdo viti vendoset në dijeni nga NPPO-ja e Guatemalës, për raportin vjetor që i ka dorëzuar Komisionit të Bashkimit Evropian, mbi aktivitetet e kryera gjatë vitit kalendarik paraardhës, që përmban të gjitha elementet e përcaktuara në pikën 2, të aneksit XIX të kësaj rregulloreje. 
3.2 Për të lejuar hyrjen e bimëve të specifikuara në territorin e Shqipërisë, operatori profesionist importues paraqet një dokument të lëshuar nga AKVMB-ja, e cili konfirmon se operatori profesionist që i pranon bimët e specifikuara, përmbush kërkesat e përcaktuara në nënpikën 3.3, të pikës 3, të këtij neni.
3.3 Pas hyrjes në territorin e vendit tonë, bimët e specifikuara mund të lëvizin vetëm në:
a) ambientet e operatorëve profesionistë të cilët janë të miratuar për të lëshuar pasaportë bimore për bimët e specifikuara të rrënjosura ose të rritura; ose
b) ambientet e operatorëve profesionistë për të cilët AKVMB-ja lëshon pasaportë bimore për bimët e specifikuara.
Përpara se të marrin bimët e specifikuara, operatorët profesionistë të përmendur në këtë pikë njoftojnë AKVMB-në për datën e pritshme të mbërritjes së bimëve dhe mbajnë kodin e gjurmueshmërisë, të përmendur në nënndarjen “iii”, të shkronjës “c”, të pikës 1, të aneksit XIX të kësaj rregulloreje.
3.4 Bimët që janë rrënjosur ose rritur drejtpërdrejt nga bimët e specifikuara mbahen të ndara nga çdo bimë tjetër e ndjeshme ndaj dëmtuesve të specifikuar. Ato i nënshtrohen inspektimeve zyrtare të paktën një herë përpara se të lëvizin për herë të parë jashtë ambienteve të operatorit profesionist përkatës dhe sa më afër kohës së lëvizjes së tyre. Në rast dyshimi për infektim, inspektimet përfshijnë marrjen e mostrave dhe testime molekulare për viruset Pepper golden mosaic virus, Pepper huasteco yellow vein virus, Squash leaf curl virus dhe Tomato severe leaf curl virus.
Në rast zbulimi të dëmtuesve të specifikuar në bimët e specifikuara të rrënjosura ose të rritura, të paktën të gjitha bimët që rrjedhin nga i njëjti lot i bimëve të specifikuara asgjësohen menjëherë, dhe nëse është e përshtatshme, ambientet përkatëse pastrohen dhe dezinfektohen.
3.5 AKVMB-ja dhe AKU-ja njoftojnë menjëherë SPMB-në për çdo zbulim të pranisë së një dëmtuesi të specifikuar në bimët e specifikuara ose në bimët e rrënjosura apo të rritura prej tyre. SPMB-ja informon menjëherë për këtë NPPO-në e Guatemalës.
[bookmark: _Hlk222405766]Këto bimë të përfshira në listën e miratuar sipas shkronjës “b”, të nënpikës 3.1 të këtij neni, ndalohen të futen në territorin e Republikës së Shqipërisë derisa të vërtetohet se është rikthyer pastërtia nga dëmtuesit nga NPPO-ja e Guatemalës.

Neni 25
Masat specifike për hyrjen brenda territorit të Republikës së Shqipërisë të prerjeve të parrënjosura për mbjellje të Calibrachoa spp., Petunia spp. dhe hibridëve të tyre nga Kenia

1. Përkufizimet e mëposhtme zbatohen vetëm për qëllimet e këtij neni:
a) “Dëmtues të specifikuar” është Aleurodicus disperses Russell, Bemisia tabaci Genn. (popullatat jo-evropiane), Cowpea mild mottle virus, Liriomyza huidobrensis (Blanchard), Liriomyza sativae Blanchard, Liriomyza trifolii (Burgess), Nipaecoccus viridis (Newstead), Pepper veinal mottle virus, Potato leafroll virus, Ralstonia pseudosolanacearum Safni et al., Ralstonia solanacearum (Smith) Yabuuchi et al. Emend. Safni et al., Scirtothrips dorsalis Hood, Tetranychus neocaledonicus André, Tomato mild mottle virus dhe Tomato yellow ring virus;
b) “Bimë të specifikuara” janë prerje pa rrënjë të destinuara për mbjellje të llojeve Calibrachoa spp. dhe Petunia spp. dhe hibridëve të tyre, të rritura në Kenia dhe të prejardhura drejtpërdrejt nga bimë mëmë të importuara nga Bashkimi Evropian.
2. Përjashtimisht nga rreshti nr. 18, i aneksit VI të kësaj rregulloreje, lejohet hyrja brenda territorit të Shqipërisë të bimëve të specifikuara të këtij neni, me kusht që të përmbushen kërkesat e përcaktuara në pikën 3 të këtij neni.
3. Kërkesat për hyrjen dhe lëvizjen brenda territorit të Shqipërisë të bimëve të specifikuara sipas këtij neni, janë si më poshtë:
[bookmark: _Hlk223086727]3.1 Bimët e specifikuara hyjnë brenda territorit të Shqipërisë vetëm nëse plotësohen të gjitha kërkesat e mëposhtme:
a) Përpara fillimit të tregtisë, SPMB-ja në ministri është informuar me shkrim nga Organizata Kombëtare për Mbrojtjen e Bimëve, këtu e në vijim NPPO-ja e Kenias për listën që i ka dorëzuar Komisionit të BE-së, të masave që do ndërmerren për të siguruar përmbushjen e kërkesave të përcaktuara në pikën 1, të aneksit XX bashkëlidhur kësaj rregulloreje;
b) SPMB-ja në ministri, deri më 31 dhjetor të çdo viti, është informuar me shkrim nga NPPO-ja e Kenias për listën që i ka dorëzuar Komisionit të BE-së me vendndodhjet e prodhimit, me kodet përkatëse të gjurmueshmërisë, që janë miratuar për të eksportuar bimët e specifikuara drejt Bashkimit Evropian për vitin kalendarik pasardhës, dhe për çdo ndryshim në atë listë;
c) SPMB-ja në ministri, deri më 31 mars të çdo viti vendoset në dijeni nga NPPO-ja e Kenias për raportin vjetor që i ka dorëzuar Komisionit të Bashkimit Evropian, mbi aktivitetet e kryera gjatë vitit kalendarik paraardhës, që përmban të gjitha elementet e përcaktuara në pikën 2, të aneksit XX të kësaj rregulloreje. 
3.2 Për të lejuar hyrjen e bimëve të specifikuara në territorin e Shqipërisë, operatori profesionist importues paraqet një dokument të lëshuar nga AKVMB-ja, që konfirmon se operatori profesionist që pranon bimët e specifikuara plotëson kërkesat e përcaktuara në nënpikën 3.3, të pikës 3 të këtij neni.
3.3 Pas hyrjes në territorin e vendit, bimët e specifikuara mund të lëvizin vetëm në:
a) ambientet e operatorëve profesionistë të cilët janë të miratuar për të lëshuar pasaportën bimore për bimët me rrënjë ose të kultivuara nga bimë të specifikuara; ose
b) ambientet e operatorëve profesionistë për të cilët autoritetet kompetente lëshojnë pasaportën bimore për bimët e specifikuara.
Përpara se të marrin bimët e specifikuara, operatorët profesionistë të përmendur në shkronjën “b” të kësaj nënpike, informojnë autoritetet kompetente për datën e pritur të mbërritjes së atyre bimëve dhe duhet të ruajnë kodin e gjurmueshmërisë të përmendur në nënndarjen “iii”, të shkronjës “c”, të pikës 1, të aneksit XX bashkëlidhur kësaj rregulloreje.
3.4 Bimët që janë drejtpërdrejt të rrënjosura ose të kultivuara nga bimët e specifikuara mbahen të ndara nga çdo bimë tjetër e ndjeshme ndaj dëmtuesve të specifikuar. Ato i nënshtrohen inspektimeve zyrtare të paktën një herë para se të lëvizin për herë të parë jashtë ambienteve të operatorit profesionist përkatës dhe sa më afër me kohën e lëvizjes. Këto inspektime përfshijnë, në rast dyshimi për infeksion, marrjen e mostrave dhe testimin molekular për Cowpea mild mottle virus, Pepper veinal mottle virus, Potato leafroll virus, Tomato mild mottle virus dhe Tomato yellow ring virus.
Në rast të gjetjes së dëmtuesve të specifikuar në bimët e rrënjosura ose të kultivuara nga bimët e specifikuara, të paktën të gjitha bimët e rrënjosura ose të kultivuara nga e njëjta ngarkesë e bimëve të specifikuara shkatërrohen menjëherë, dhe nëse është e përshtatshme, ambientet përkatëse pastrohen dhe dezinfektohen.
3.5 AKVMB-ja dhe AKU-ja të njoftojnë menjëherë SPMB-në për çdo gjetje të pranisë së dëmtuesve specifikuar në bimët e specifikuara, ose në bimët e rrënjosura ose të kultivuara nga bimët e specifikuara. SPMB-ja njofton menjëherë NPPO-në e Kenias për këtë. 
Këto bimë të përfshira në listën e miratuar sipas shkronjës “b”, të nënpikës 3.1 të këtij neni, ndalohen të futen në territorin e Republikës së Shqipërisë derisa të vërtetohet se është rikthyer pastërtia nga dëmtuesit nga NPPO-ja e Kenias.

Neni 26
Përcaktimi i masave të përkohshme në lidhje me zhardhokët e Solanum tuberosum L., përveç atyre të destinuara për mbjellje, me origjinë nga Egjipti, për të parandaluar hyrjen në territorin e Republikës së Shqipërisë të Ralstonia solanacearum (Smith) Yabuuchi et al. emend. Safni et al

1. Përkufizimet e mëposhtme zbatohen vetëm për qëllimet e këtij neni:
a) “Dëmtues i specifikuar” është Ralstonia solanacearum (Smith) Yabuuchi et al. emend. Safni et al.;
b) “Bimët e specifikuara” janë zhardhokët e Solanum tuberosum L., përveç atyre të destinuar për mbjellje, me origjinë nga Egjipti dhe të destinuara për eksport në vendin tonë;
c) “Zonë pa dëmtues” është një zonë e krijuar nga organizata kombëtare e mbrojtjes së bimëve (NPPO) e Egjiptit si e pastër nga dëmtuesi i specifikuar, në përputhje me Standardet Ndërkombëtare për Masat Fitosanitare ISPM 4 dhe ISPM 10;
ç) “Vendndodhja e prodhimit” është një vendndodhje prodhimi që menaxhohet si njësi e veçantë për qëllime fitosanitare, identifikuar me kodin e saj zyrtar individual dhe e vendosur në zonë pa dëmtues.
2. Përjashtimisht nga rreshti 21, i aneksit VII të kësaj rregulloreje, bimët e specifikuara sipas kuptimit të këtij neni, hyjnë brenda territorit të Shqipërisë, vetëm kur:
a) janë përmbushur kërkesat specifike të përcaktuara në pjesën A, të seksionit 1, të aneksit XXI, të kësaj rregulloreje;
b) në rast dyshimi për praninë ose prani të konfirmuar të dëmtuesit të specifikuar në vendndodhjet e prodhimit dhe burimet e ujit në Egjipt, janë përmbushur kërkesat e përcaktuara në pjesën B, të seksionit 1, të aneksit XXI;
c) janë përmbushur kërkesat e nënpikës 5.1, të pikës 5 të këtij neni;
ç) nëse zbatohet, janë marrë masat e përcaktuara në pikën 6 të këtij neni.
[bookmark: _Hlk205370373][bookmark: _Hlk204173389][bookmark: _Hlk223084543]3. Certifikata fitosanitare për hyrjen brenda territorit të Shqipërisë të bimëve të specifikuara duhet të përfshijë, në rubrikën “Deklaratë shtesë”, të gjitha elementet e mëposhtme:
[bookmark: _Hlk205370404]a) Deklaratën në përputhje me kërkesat e nenit 26 të kësaj rregulloreje;
b) numrin për secilin lot të eksportuar të bimëve të specifikuara;
c) kodin e vendndodhjes së prodhimit në origjinë të secilit lot bimësh të specifikuara, sipas shkronjës “a”, të nënpikës 5.1, të pikës 5 të këtij neni;
ç) emrin dhe numrin e identifikimit të stacionit/stacioneve të ambalazhimit dhe eksportuesit/ve zyrtarisht të miratuar, sipas shkronjave “b” dhe “c”, të nënpikës 5.1, të pikës 5 të këtij neni.
4. Kontrollet, marrja e mostrave dhe testimet që kryhen nga institucionet përgjegjëse janë si më poshtë:
4.1 Pa cenuar nenin 18 të kësaj rregulloreje dhe pjesën A, të seksionit III të planit shumëvjeçar të monitorimit të dëmtuesve me bazë risku 2025–2028, bimët e specifikuara i nënshtrohen kontrolleve fizike sipas nënpikave 4.2 deri në 4.7 të kësaj pike.
4.2 Marrja e mostrave për testimin e loteve që vijnë nga një vendndodhje prodhimi kryhet sipas procedurës së mëposhtme, të paktën kur këto lote hyjnë për herë të parë në Shqipëri gjatë vitit përkatës:
a) të paktën një mostër merret nga një lot nga secila vendndodhje prodhimi;
b) një mostër përbëhet nga të paktën 200 bimë të specifikuara për lot;
c) nëse, në një ngarkesë, pesha totale e loteve që vijnë nga e njëjta vendndodhje prodhimi si loti i përmendur në shkronjën “a” të kësaj nënpike tejkalon 200 ton, merret një mostër shtesë nga një lot tjetër nga ai i përmendur në shkronjën “a” të kësaj nënpike.
4.3 Inspektimet vizuale të zhardhokëve me prerje kryhen për çdo ngarkesë, si më poshtë:
a) së paku merret një mostër nga një lot nga secila vendndodhje prodhimi përfaqësuese në ngarkesë;
b) një mostër përbëhet nga të paktën 200 bimë të specifikuara për lot;
c) nëse, në një ngarkesë, pesha totale e loteve nga e njëjta vendndodhje prodhimi, si loti i përmendur në shkronjën “a” të kësaj nënpike tejkalon 200 ton, merret një mostër shtesë nga një lot tjetër nga ai i përmendur shkronjën “a” të kësaj nënpike
ç) në rast se gjatë inspektimit vizual vërehen zhardhokë të prerë me simptoma, ato merren për testim laboratorik.
4.4 Testimi i bimëve të specifikuara kryhet në përputhje me skemën e testimit të aneksit I, të udhëzimit nr. 24, datë 20.9.2024, “Për rregullat për masat e veçanta të kontrollit për çrrënjosjen dhe për parandalimin e përhapjes brenda vendit të kalbëzimit kaf Ralstonia solanacearum (Smith 1896) Yabuuchi et al. 1996 emend Safni et al. 20141”, i ndryshuar.
4.5 Gjatë inspektimeve vizuale, marrjes së mostrave dhe testimeve, dhe deri në marrjen e rezultateve, të gjithë lotet e bimëve të specifikuara që vijnë nga e njëjta vendndodhje prodhimi, duke përfshirë edhe ato të vendosura në ngarkesa të ndryshme nga ngarkesa e lotit të testuar, që arrijnë në të njëjtën pikë kontrolli kufitar, mbeten nën mbikëqyrjen zyrtare të institucionit përgjegjës.
4.6 Në rast konfirmimi të pranisë së dëmtuesit të specifikuar, të gjithë lotet e bimëve të specifikuara që vijnë nga e njëjta vendndodhje prodhimi, përfshirë ato në ngarkesa të ndryshme nga ngarkesa e lotit të testuar, nuk do të lejohen të hyjnë në territorin e Republikës së Shqipërisë.
5. Procedura për dorëzimin e listave pranë SPMB-së dhe institucioneve të tjera përgjegjëse:
[bookmark: _Hlk205385535][bookmark: _Hlk205370006]5.1 Bimët e specifikuara lejohen të hyjnë në territorin e Republikës së Shqipërisë vetëm nëse NPPO-ja e Egjiptit i ka dorëzuar SPMB-së në ministri, për qëllime të kontrolleve zyrtare në Pikat e Inspektimit Kufitar, listën e mëposhtme, e cila duhet të jetë identike me listën e vlefshme të dorëzuar pranë Komisionit Evropian dhe që lidhet me vitin e prodhimit në Egjipt. Kjo listë paraqitet përpara fillimit të sezonit të eksportit të çdo viti dhe jo më vonë se data 30 nëntor e atij viti dhe përmban:
[bookmark: _Hlk205370032]a) listën e kodeve të të gjitha vendndodhjeve të miratuara të prodhimit dhe zonat përkatëse të pastra nga dëmtuesi;
b) listën e emrave dhe numrave të identifikimit të të gjithë eksportuesve zyrtarisht të miratuar të bimëve të specifikuara;
c) listën e emrave dhe numrave të identifikimit të të gjithë stacioneve zyrtarisht të miratuara të ambalazhimit.
5.2 SPMB-ja i dorëzon institucioneve përgjegjëse për shëndetin bimëve listat e referuara në nënpikën 5.1 të kësaj pike, në shkronjën “b”, të nënpikës 6.1, të pikës 6, dhe shkronjën “c”, të pikës 3, të pjesës B, të aneksit I të kësaj rregulloreje.
6. Masat që merren në rast konfirmimi të pranisë së dëmtuesit të specifikuar në bimët e specifikuara gjatë kontrolleve të importit, janë si më poshtë:
6.1 Kur prania e dëmtuesit të specifikuar në bimët e specifikuara është konfirmuar gjatë kontrolleve të importit të kryera nga institucioni përgjegjës, ngarkesat e tjera të bimëve të specifikuara që vijnë nga e njëjta vendndodhje prodhimi nuk do të lejohet të hyjnë në territorin e Republikës së Shqipërisë dhe SPMB-ja informon menjëherë NPPO-në e Egjiptit për marrjen e menjëhershme për masat e mëposhtme:
a) heqja nga lista e kodit të vendndodhjeve të prodhimit përkatës, sipas asaj që parashikohet në shkronjën “a”, të nënpikës 5.1, të pikës 5 të këtij neni;
b) dorëzimi te SPMB-ja në ministri i një liste të përditësuar që reflekton ndryshimet e bëra;
c) ndalimi i eksportit të bimëve të specifikuara nga vendndodhja e prodhimit të hequr në territorin e vendit tonë.
6.2 Pas hetimeve nga NPPO-ja e Egjiptit, në rastet kur ekzistojnë prova që prania e dëmtuesit nuk lidhet me një vendndodhje prodhimi specifik, vendndodhja e prodhimit përkatës mund të rifutet në listën e referuar në shkronjën “a”, të nënpikës 5.1, të pikës 5 të këtij neni.
6.3 Asnjë bimë e specifikuar me origjinë nga një vendndodhje prodhimi e hequr nga lista, siç përcaktohet në shkronjën “a”, të nënpikës 6.1 të kësaj pike dhe shkronjat “a” dhe “b”, të pikës 3,, të pjesës B, të seksionit I, të aneksit XXI të kësaj rregulloreje, nuk do të lejohet të hyjnë në territorin e vendit tonë gjatë vitit në fjalë dhe gjatë tri viteve pasuese. Hyrja e bimëve të specifikuara nga një vendndodhje prodhimi të hequr do të lejohet nga viti i katërt pas vitit në fjalë, dhe vetëm nëse mungesa e dëmtuesit është konfirmuar nga NPPO-ja e Egjiptit gjatë tri viteve para vitit në fjalë.
7. Në rast riambalazhimi të bimëve të specifikuara brenda territorit të vendit, operatorët profesionistë sigurojnë që çdo ambalazhi t’i bashkëngjitet një etiketë e përshtatshme, e cila të tregojë origjinën e bimëve nga Egjipti dhe ndalimin e mbjelljes së tyre në territorin kombëtar.
8. Operatorët profesionistë ndërmarrin masa të përshtatshme higjienike për hedhjen e mbetjeve që rezultojnë nga ambalazhimi, riambalazhimi ose përpunimi i bimëve të specifikuara, me qëllim parandalimin e përhapjes së dëmtuesit të specifikuar, i cili mund të jetë i pranishëm në formë latente. 
Këto masa përfshijnë:
a) trajtim të përshtatshëm të të gjithë ujërave të prodhuar nga larja dhe përpunimi i bimëve të specifikuara para se të hidhen në ujërat sipërfaqësore ose ujërat e vaditjes;
b) masa parandaluese për përhapjen në tokat bujqësore të dheut ngjitës të patrajtuar, mbetjeve të patates dhe patateve të refuzuara”.
3. Në aneksin VI bëhen ndryshime si më poshtë:
Në rreshtin nr. 18, tek kolona “Përshkrimi”, formulimi “Bimët për mbjelljen e Solanaceae përveç farave dhe bimëve të përfshira në pikat 15, 16 ose 17”, zëvendësohet me formulimin si vijon:

	“Bimë për mbjellje të familjes Solanaceae, përveç farave dhe bimëve të përfshira në pikat 15, 16 ose 17 1.
 
1 Përjashtuar bimët sipas përcaktimit të neneve 24 dhe 25 të kësaj rregulloreje, të cilat duhet të përmbushin kërkesat e përcaktuara në ato nene. ”.


 
4. Në aneksin VII bëhen ndryshime si më poshtë:
1. Në rreshtin nr. 21, tek kolona “Përshkrimi” formulimi “Zhardhokët e Solanum tuberosum L., përveç atyre për mbjellje.”, zëvendësohet me formulimin si vijon:

	“Zhardhokë të Solanum tuberosum L., përveç atyre për mbjellje 1”.

 
1 Përjashtuar ato me origjinë nga Egjipti që plotësojnë kërkesat e nenit 26 të kësaj rregulloreje.”.



2. Pas rreshtit nr. 74 shtohet rreshti me nr. 74.1 me formulimin si vijon:
	74.1
	Bimët për mbjellje të Glycine max L. Merr., Phaseolus coccineus L., Phaseolus lunatus L., Phaseolus vulgaris L., Vigna angularis (Willd.) Ohwi & H.Ohashi, Vigna mungo (L.) Hepper, Vigna radiata (L.) R.Wilczek, Vigna unguiculata (L.) Walp. dhe Vicia faba L.

(Do zbatohet deri më 23 prill 2026.)
	ex 0602 90 30
ex 0602 90 50
ex 0602 90 99
ex 0713 31 00
ex 0713 32 00
0713 33 10
ex 0713 35 00
ex 0713 39 00
ex 0713 50 00
ex 0713 90 00
1201 10 00
	Të gjitha vendet 
	Deklaratë zyrtare që:
a) bimët për mbjellje kanë origjinë nga një vend i njohur si i pastër nga Curtobacterium flaccumfaciens pv. flaccumfaciens (Hedges) Collins dhe Jones, në përputhje me Standardet Ndërkombëtare për Masat Fitosanitare përkatëse; ose
b) bimët për mbjellje kanë origjinë nga një zonë e caktuar nga organizata kombëtare e mbrojtjes së bimëve në vendin e origjinës si zonë e pastër nga Curtobacterium flaccumaciens pv. flaccumfaciens (Hedges) Collins dhe Jones, në përputhje me Standardin Ndërkombëtar për Masat Fitosanitare ISPM 4; zona e pastër nga dëmtuesi përmendet në certifikatën fitosanitare; ose 
c) bimët për mbjellje kanë origjinë nga një vendndodhje prodhimi që përmbush kushtet e mëposhtme:
i. është i regjistruar dhe i mbikëqyrur nga organizata kombëtare e mbrojtjes së bimëve në vendin e origjinës;
ii. është kryer inspektim zyrtar i vendndodhjes së prodhimit dhe zonës së afërt para se të bëhet korrja, dhe nuk është konstatuar praninë e Curtobacterium flaccumfaciens pv. flaccumfaciens (Hedges) Collins dhe Jones;
iii. para eksportit, është testuar një mostër përfaqësuese e bimëve për mbjellje me metoda të përshtatshme dhe identifikim molekular dhe janë gjetur të pastra nga Curtobacterium flaccumfaciens pv. flaccumfaciens (Hedges) Collins dhe Jones; ose 
d) në rastin e bimëve për mbjellje në formë farash, para eksportit, nga çdo lot është marrë mostër e cila është testuar me metoda të përshtatshme dhe identifikim molekular dhe është gjetur e pastër nga Curtobacterium flaccumfaciens pv. flaccumfaciens (Hedges) Collins dhe Jones.
Në rastin e pikës “d”, madhësia e mostrës duhet të jetë e tillë që të mundësojë zbulimin e nivelit të infeksionit prej të paktën 0.5 % me një nivel besueshmërie prej 99 %. Megjithatë, për lotet e farave më të vogla se 8,000 fara, është testuar një mostër përfaqësuese prej 10 % të lotit dhe është gjetur e pastër nga Curtobacterium flaccumfaciens pv. flaccumfaciens (Hedges) Collins dhe Jones në këtë test.



5. Në aneksin IX bëhen ndryshimet si vijon:
1. Në pjesën A, pas pikës “8. Farat e:” shtohet formulimi i mëposhtëm:

	Phaseolus lunatus L., Vigna angularis (Willd.) Ohwi & H.Ohashi, Vigna mungo (L.) Hepper, and Vigna radiata (L.) R.Wilczek, Vigna unguiculata (L.) Walp.

(Do zbatohet deri më 23 prill 2026.)
	Farat e bimëve të specieve Vigna mungo (L.) Hepper ose Vigna radiata (L.) Wilczek, Vigna unguiculata (L.) Walp. për mbjellje:

ex 0713 31 00
ex 0713 35 00

Farat e fasuleve të vogla të kuqe (Adzuki) (Vigna angularis) për mbjellje:

ex 0713 32 00

Fasule (Phaseolus lunatus, Phaseolus coccineus) për mbjellje:

-- Tjera
ex 0713 39 00
	Të gjitha vendet përveç Zvicrës.



2. Në pjesën B, në kolonën e dytë, “Kodi NK” me formulimin “Perime bishtajore të thata, të pa lëvozhga, pa lëkura apo të ndara, për mbjellje:
ex 0713 20 00
ex 0713 31 00
ex 0713 32 00
ex 0713 34 00
ex 0713 35 00
ex 0713 39 00
ex 0713 40 00
ex 0713 60 00
ex 0713 90 00
zëvendësohet me tekstin e mëposhtëm:
	
	Perime leguminoze të thata, të shkëputura nga bishti, pa u qëruar ose ndarë, për mbjellje 1:
ex 0713 20 00
ex 0713 34 00
ex 0713 39 00
ex 0713 40 00
ex 0713 60 00
ex 0713 90 00 

(Përveç Phaseolus lunatus dhe Phaseolus coccineus).
 
1 Do zbatohet deri më 23 prill 2026.
	



6. Pas aneksit XVIII shtohen anekset XIX, XX dhe XXI bashkëlidhur këtij urdhri.
7. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve, Autoriteti Kombëtar i Ushqimit dhe Instituti i Sigurisë Ushqimore dhe Veterinarisë.
8. Ky urdhër hyn në fuqi pas botimit në Fletoren Zyrtare dhe i shtrin efektet 30 ditë pas hyrjes në fuqi. Shkronja “b”, e pjesës A, të aneksit XXI të kësaj rregulloreje i fillon efektet nga data 1 dhjetor 2028. Nenet 24 dhe 25 zbatohen deri më datë 30 prill 2028. Neni 26 do zbatohet deri më datë 30 nëntor 2029.

MINISTËR I BUJQËSISË
DHE ZHVILLIMIT RURAL
Andis Salla

